電器

電器，係行濕電嘅機器，尤其是家用機器。電器講求用法簡單，目的係方便人家居生活。以前嘅電器係由摩打或者發熱絲，現代電器一般都有唔少電子零件，等佢有更加多自動功能。專賣電器嘅地方叫電器鋪。其實用電池嘅產品都係叫做電器，例如電筒，不過而家有電路板所以轉叫做電子消費品。

例子 
風扇、冷氣機、洗衣機、乾衣機、電熱水爐、熨斗、吸塵機；
電視機、錄影機、影碟機、音響 hi-fi、手提攝錄機、手提電話；
雪櫃、洗碗碟機、消毒碗櫃、微波爐；
電飯煲、電磁爐、焗爐、多士爐、豆漿機、榨汁機、攪拌機、麵包機；
電動鬚刨、剃毛器、電風筒、電動牙刷等。

電器

ja:ホーム・アプライアンス
nl:Huishoudelijke apparatuur